**18-та учебна седмица Домашна работа - 4 клас**

**Членуване на думите**

Българският език е единственият славянски език, който притежава категорията определеност. Тази категория посочва лица, животни, предмети или явления, които вече са познати, срещани в текста, определени са. Тези думи се членуват, поставя се определителен член.

За мъжки род, единствено число определителните членове са: - кратък - а ; - я (ученика; учителя) - пълен - ът ; - ят (ученикът; учителят)

 Думите в мъжки род се членуват с пълен определителен член, когато са подлог в изречението (вършат действието). Например:

Ученикът поздрави учителя. (ученикът върши действието) Учителят поздрави ученика. (учителят върши действието)

За мъжки род, множествено число- те (учениците, учителите). За женски род, единствено число – та (учителката, пролет + та= пролетта). За женски род, множествено число – те (учителките, жените, майките). За среден род, единствено число – то (детето). За среден род, множествено число – та (децата).

Моля, направете упражнения 4 и 6 на стр. 36-37 от Тетрадка № 1.

Моля, прочетете гладко приказката „Двама братя“ на стр.64 от Читанката.